אנאפורנה

אנאפורנה (בנפאלית: अन्नपुर्ण) הוא רכס פסגות בהרי ההימלאיה ואחד מאזורי התיירות העיקריים של נפאל.

אורך הרכס 55 ק"מ ופסגתו הגבוהה ביותר אנאפורנה 1 מגיעה לגובה של 8,091 מטר, גובה זה ממקם אותה כפסגה העשירית בגובהה בעולם. הרכס משתרע מזרחית לנהר הקאלי גאנדקי שמפריד אותו מרכסי הדהאולאגירי.

משמעות המילה אנאפורנה היא אחת מההתגלמויות של האלה פרוואטי. תרגום שמה מסנסקריט הוא "אלת האסיף" או "אלת המזון".

==פסגות מעל 7000 מטר ==

{| class="wikitable"
|- 
! פסגה !! גובה !! מיקום עולמי
|-
| אנאפורנה I || 8,091 מטר || דירוג 10
|-
| אנאפורנה II || 7,937 מטר || דירוג 16
|-
| אנאפורנה III || 7,555 מטר || דירוג 42
|- 
| אנאפורנה IV || 7,525 מטר || לא הר נפרד
|-
| גנגפורנה || 7,455 מטר || דירוג 59
|-
| אנאפורנה דרום || 7,219 מטר || דירוג 101
|}

== ניסיונות טיפוס ==

* אנאפורנה I נכבשה לראשונה ב-3 ביוני 1950 על ידי צוות צרפתי. פסגה זו הייתה הפסגה הראשונה מעל 8,000 מטר שהעפילו עליה בהצלחה. ניסיונות מעטים מאוד צלחו מאז, ונכון ל-2012 כ-32% מהמטפסים נספו בניסיונות הטיפוס. 191 איש הצליחו להגיע לפסגה ולחזור בשלום אך 61 איש נספו בדרך. זה אחוז הנספים הגבוה ביותר בכל פסגות 8,000 המטרים.
* אנאפורנה II נכבשה ב-1960 על ידי קבוצת בריטית/הודית/נפאלית שבראשה ג'ימי רוברטס (Jimmy Roberts). 
* אנאפורנה III נכבשה ב-1961 על ידי משלחת הודית שבראשה מוהן קואלי (Mohan Kohli). 
* אנאפורנה IV נכבשה ב-1955 על ידי משלחת גרמנית שבראשה היינץ שטיינמץ (Heinz Steinmetz). 
* גנגפורנה (Gangapurna) נכבשה ב-1965 על ידי משלחת גרמנית שבראשה גונת'ר האוזר (Günther Hauser). 
* אנאפורנה הדרומית (ידועה גם כדאקשין או מודיטס) נכבשה ב-1964 על ידי קבוצת יפנית. 
* מצ'פוצ'ארה (Machapuchare) היא פסגה חשובה נוספת (6993 מטר). תרגום השם בשפה הסנסקריט הוא "זנב הדג". פסגה זו נחשבת כמקום קדוש למקומיים.

=== מטפסים ישראלים ===

* מטפס ההרים נדב בן-יהודה הוא הישראלי הראשון אשר כבש את פסגת ההר הגבוהה ביותר, היא אנאפורנה I המגיעה לגובה של 8,091 מ', ב-1 במאי 2016.

זריחה למרגלות רכס האנפורנה

==שמורת האנאפורנה==
250px
פסגה ברכס האנאפורנה הנגלית משביל העלייה לאגם טיליצ'ו
שמורת האנאפורנה Annapurna Conservation Area Project - ACAP נחשבת כאחת מאזורי הטרקים היפים בעולם ואזור תיירות הטרקים הפופולרי והמפורסם ביותר בנפאל. השמורה הוקמה ב-1986 על ידי המלך מהאנדרה ומכילה את כל רכס האנפורנה, כ- 7600 קמ"ר. כדי למנוע פגיעה סביבתית היא הוגדרה כ"אזור לשימור" ולא פארק לאומי כנהוג. ACAP מאפשרת לכמות מוגבלת של מקומיים לגור בתחומי השמורה ולנהל אכסניות לטיילים הפוקדים את האזור. העיר המרכזית באזור היא פוקארה השוכנת על שפת האגם Phewa וממנה ניתן לצאת לטרקים ולהצטייד במזון.

בתחומי השמורה ניתן למצוא מגוון רחב של תנאי אקלים, קרקע, תוואי שטח וסוגי צמחייה. באזורים הנמוכים יותר נשלט הנוף על ידי טרסות אורז ונהרות רחבים וככל שעולים בגובה משתנה הנוף דרך חורשות ירוקות עד, עצי מחט ומפלים גבוהים ועד קרקע חשופה וטרשית, פסגות מושלגות וקרחונים תלויים. אזור מוסטנג (הגובל בטיבט) אף מציג אזור אקלימי של מדבר צל גשם ודומה בכך למדבר יהודה.

שלושה מהטרקים המפורסמים בשמורה הם:
* טרק אנאפורנה בייס קמפ (Annapurna Base Camp - ABC או Annapurna Sanctuary): טרק זה מתחיל בפדי, למרגלות הרכס וממשיך עד למרגלות פסגת אנפורנה I בגובה 4,130 מטר. המסלול הלוך חזור נמשך כ-8 ימים.
*טרק סובב אנאפורנה (Around Annapurna): טרק המקיף את קבוצת פסגות האנפורנה ובכך מאפשר לראות גם את נופי טיבט השכנה ונהר הקאלי גאנדקי. אורכו המלא הוא 260 ק"מ ונקודת הגובה המקסימלית במסלול היא במעבר ההרים ת'ורונג לה הנמצא בגובה של כ-5,416 מטר. המסלול מעגלי ונמשך כ-14 יום במקור, כיום ישנן אופציות של קיצור קטעים על ידי רכבי שטח - ביום הראשון לטרק, ובסיומו לאחר הפס. ב-14 באוקטובר 2014 התרחשה סופת שלגים ברכס. במפולת נהרגו 43 מטיילים בעת שהשתתפו בטרק זה.
* טרק ג'ומסום (Jomsom Trek): טרק זה הוא בעצם חלק מטרק "סובב אנאפורנה". בסופו נמצא הכפר "טאטופאני" (מים חמים) אשר כשמו נמצא ליד נביעות מים חמים מהסלע.

===אגם טיליצ'ו===
אגם טיליצ'ו, ספטמבר 2010
בשמורה מספר אגמים וביניהם אגם טיליצ'ו הנמצא בגובה 4,949 (או 4,919 לפי מקור אחר) ונחשב לאחד האגמים הגבוהים ביותר בעולם. אגם זה נוצר עקב פעילות קרחונית ונמצא באזור בעל נגישות קשה ואף מסוכנת בעונות מסוימות.

המבקרים המועטים באגם מגיעים במהלך טרק סובב אנאפורנה, כמסלול צדדי של יומיים-שלושה ממננג, או במסלול חלופי בו נעשית חציית ההרים בין ג'ומסום למננג בנקודה אחרת מאשר ת'ורונג לה (מסלול קשה ומסוכן המטוייל על ידי משלחות מיוחדות בדרך כלל).

בשנת 2000 ביקרה באגם משלחת צלילה מרוסיה וערכה בו את אחת הצלילות הגבוהות בעולם אי פעם.

==קישורים חיצוניים==

* דניאל אדלסון, [https://www.ybook.co.il/book/7758/בית-התה-על-פס-המוות בית התה על פס המוות], באתר ידיעות ספרים
* [http://www.metacafe.com/watch/383729/the_annapurna_trek_in_5_minutes סרטון של טרק באנאפורנה]
* [http://www.digitalhimalaya.com/collections/maps/himalayanmaps/images/Annapurna.jpg מפת רכס האנאפורנה] 
* [http://scriptures.ru/nepal/annapoorna/indexen.htm יומן מצולם של טרק סובב אנאפורנה]
* [http://nepal.shvilist.com/annapurna.html טרק אראונד אנפורנה] באתר "המדריך לנפאל".
* 
* 
* 

==הערות שוליים==

קטגוריה:נפאל: הרים
קטגוריה:אסיה: רכסי הרים
קטגוריה:פסגות 8,000 המטרים
קטגוריה:הימלאיה